**Långvikin kylpylä** tai **Långvik Congress Wellness Hotel** tai **Långvikin kokous- ja kylpylähotelli** on Kirkkonummen Tanskarlassa sijaitseva hotelli. 

Långvikissa on 27 kokoustilaa, ravintola, kylpylä, spa-hoitola, liikuntakeskus ja vierasvenesatama.

Omistus
-------

Kiinteistön omistaa Tanskarlan Centrum -yhtiö, jonka puolestaan omistaa Roman Rotenbergin yhtiö Långvik Capital.

Tiloissa pyöritti hotellia Ryokan Oy.  Ryokan Oyn omistajia ovat Martti Ahto (49%), Jussi Salonoja ja Maiju Tirri (18%) ja Inka Uusitalo-Raoult (15%).  Ryokan Oy työllisti 52 henkilöä (2015).

Historia
--------

Rakennus on valmistunut vuonna 1976 alun perin Kansallis-Osake-Pankin koulutuskeskukseksi. Rakennuksen on suunnitellut arkkitehti K. A. Pinomaa. 

### Kylpylähotelli

Boris Rotenberg ja tämän pojat Roman ja Boris investoivat rakennukseen 20 miljoonaa euroa. Romanista tuli hotelliyhtiön toimitusjohtaja. Neljän tähden kokous- ja kylpylähotelli Hotelli Långvik avattiin 2010. 

Roman Rotenberg ja hänen latvialainen tyttöystävänsä Marta Berzkalna vihittiin Långvikin kylpylässä vuonna 2010. Teemu Selänne ja Roman Rotenberg suunnittelivat Långvikin yhteyteen monitoimihallia, jossa toimisi Selänteen jääkiekkoakatemia.

Venäjän miehitettyä Krimin vuonna 2014 Boris Rotenberg ja hänen veljensä Arkadi Rotenberg joutuivat Yhdysvaltain pakotelistalle. Veljekset siirsivät osuutensa kylpylästä Roman Rotenbergille. Seuraavana vuonna myös Roman Rotenberg joutui Yhdysvaltain pakotelistalle. Silloin Roman Rotenberg myi Långvikin liiketoiminnan yhdellä eurolla Ryokan-yhtiölle. Ryokan Oy:n osakkaita olivat mm Auvo Niiniketo ja Jussi Salonoja. Itse kiinteistö jäi Rotenbergin omistukseen. Ryokan teki Tanskarlan Centrumin kanssa 30 vuoden mittaisen vuokrasopimuksen hotellikiinteistöstä. Ryokan ei kuitenkaan maksanut Rotenbergeille vuokraa välttääkseen rahaliikenteen sanktioiden piirissä olevan tahon kanssa ja joutumisen Yhdysvaltain pakotelistalle.

Långvik Capital ja kylpyläkiinteistön taustayhtiö Tanskarlan Centrum poistettiin kaupparekisteristä 2020 toimittamatta jääneiden tilinpäätösten takia. Näin ne eivät voi omistaa mitään kiinteistöomaisuutta Suomessa.

2022 Auvo Niiniketo, joka omisti Ryokanista lähes puolet, luopui hallituspaikastaan ja omistuksestaan.

2022 ulosotto jäädytti Långvik Capital -yhtiön osakkeet ja otti määräysvaltaansa omistukset Långvikin kylpylän kiinteistöyhtiössä. Koska ulosottolaitos on jäädyttänyt omistukset, Rotenbergit eivät voi myydä kiinteistöä. Varsinaista kylpyläliiketoimintaa kiinteistöllä pyöritti Ryokan Oy, jota jäädytyspäätökset eivät koske.

Hotellinjohtaja Edla Niemen mukaan Venäjän hyökkäyssodan alettua 2022 Ryokan jätti tietoisesti kiinteistöveron maksamatta. Tällä pyrittiin siihen, että verot päätyisivät ulosottoon ja kiinteistö joutuisi lopulta pakkohuutokauppaan ja sitä kautta suomalaisomistukseen.

Syyskuussa 2022 Roman Rotenberg maksoi verohallinnolle noin 120 000 euron kiinteistöveron. Keskusrikospoliisi epäilee, että veroa maksamalla Rotenberg syyllistyi törkeään säännöstelyrikokseen. Roman Rotenberg ei ole itse EU:n pakotelistalla, mutta hänen isänsä on. Poliisi epäilee, että maksamalla verot poika siirsi varoja pakotelistatun isänsä eduksi.

Ryokan Oy sai koronatukea yli 1,1 miljoonaa euroa.

Ryokan Oy hakeutui konkurssiin 2023.

Lähteet
-------

1. ↑  Media & Kuvat *Långvik*.  Arkistoitu 22.6.2023. Viitattu 22.6.2023.
2. ↑  Media & Kuvat *Långvik*.  Arkistoitu 22.6.2023. Viitattu 22.6.2023.
3. 1 2  Pakotteet | Poliisi epäilee Roman Rotenbergiä rikoksesta *Helsingin Sanomat*.  30.1.2023.  Arkistoitu 22.6.2023. Viitattu 22.6.2023.
4. 1 2  Långvikin kokous- ja kylpylähotellin kiinteistön omistus *Långvik*.  Arkistoitu 22.6.2023. Viitattu 22.6.2023.
5. 1 2  Ryokan Oy osti Långvikin kylpylähotellin liiketoiminnan *www.kirkkonummensanomat.fi*.  Arkistoitu 22.6.2023. Viitattu 22.6.2023.
6. ↑  ARKQ4 *www.arkq4.fi*.  Arkistoitu 22.6.2023. Viitattu 22.6.2023.
7. ↑  Putinin kaveri avaa loistohotellin Kirkkonummelle *Ilta-Sanomat*.  8.10.2009.  Arkistoitu 22.6.2023. Viitattu 22.6.2023.
8. ↑  kotimaa Teksti: Leena Ylimutka | Kuvat: Seiskan arkisto ja All Over Press: Oligarkki Roman Rotenberg vihittiin Suomessa – liitto päättyi katastrofiin | Seiska *Seiska.fi*.  10.4.2022.  Arkistoitu 22.6.2023. Viitattu 22.6.2023.
9. ↑  Selänne ja Rotenberg yhteistyöhön – uran jatko yhä auki *Etelä-Suomen Sanomat*.  11.8.2014.  Arkistoitu 22.6.2023. Viitattu 22.6.2023.
10. 1 2 3  Pakotteet | HS:n tiedot: Ulosotto iski venäläisomistuksiin Suomessa – Boris Rotenbergin murretusta kassakaapista löytyi suuri määrä käteistä *Helsingin Sanomat*.  22.9.2022.  Arkistoitu 5.6.2023. Viitattu 22.6.2023.
11. ↑  Pakotteet | Oligarkkien kylpyläyhtiöt katosivat – Venäjä-pakotteet saivat Kirkkonummen kunnan tutkimaan Långvikin omistuksia *Helsingin Sanomat*.  9.3.2022.  Arkistoitu 22.6.2023. Viitattu 22.6.2023.
12. 1 2  Pakotteet | Rotenbergien oligarkkiperheen asioita Suomessa hoitanut Auvo Niiniketo jättää Långvikin kylpyläyhtiön *Helsingin Sanomat*.  18.3.2022.  Arkistoitu 22.6.2023. Viitattu 22.6.2023.
13. ↑  Pakotteet | HS:n tiedot: Ulosotto iski venäläisomistuksiin Suomessa – Boris Rotenbergin murretusta kassakaapista löytyi suuri määrä käteistä *Helsingin Sanomat*.  22.9.2022.  Arkistoitu 14.8.2023. Viitattu 22.6.2023.
14. ↑  Elina Ranta: Långvikin konkurssikylpylän kiinteistön takana kummittelee yksi nimi *Ilta-Sanomat*.  15.8.2023. Viitattu 23.9.2023.
15. ↑  Elina Ranta: Långvikin konkurssikylpylän kiinteistön takana kummittelee yksi nimi *Ilta-Sanomat*.  15.8.2023. Viitattu 23.9.2023.
16. 1 2  Mikko Välimaa: Långvikin kylpylähotelli jatkaa toimintaansa konkurssista huolimatta – johtaja vetoaa suomalaispoliitikkoihin ja kertoo tulehtuneista väleistä Roman Rotenbergiin *Länsiväylä*.  16.8.2023. Viitattu 23.9.2023.
17. ↑  Pakotteet | Poliisi epäilee Roman Rotenbergiä rikoksesta *Helsingin Sanomat*.  30.1.2023.  Arkistoitu 22.6.2023. Viitattu 22.6.2023.
18. ↑  HS selvitti koronatukien saajia – Kirkkonummella suurin avustus Långvikin hotelliyritykselle *Viisykkönen*.  Arkistoitu 22.6.2023. Viitattu 22.6.2023.
19. ↑  Konsta Tourunen: Långvikin kylpylähotellin taustayhtiö haettu konkurssiin – Rotenbergin oligarkkisuku yrityksen taustalla *Tärkeimmät talousuutiset | Kauppalehti*.  11.8.2023.  Arkistoitu 14.8.2023. Viitattu 14.8.2023.